Разговор:Борисав Станковић

message: Постављам чланак на седмодневну расправу.
- Асена (разговор) 11:04, 17. август 2023. (CEST)
 Подржавам статус. Једино бих замолио да се у уводнику нађу релевантни подаци попут тога да је био предсједник Удружења књижевника Србије те да је уврштен у списак 100 најзнаменитијих Срба. Уколико успијеш да појачаш чланак са још 2-3 референце, било би добро. У сваком случају, подршка са моје стране. — Садко  (ријечи су вјетар) 15:46, 17. август 2023. (CEST)
 Моли се корисник Зоки Филиповић да не додаје сувислу реч године поред очигледних датума који означавају године. Подразумева се да је 1913. година, а не неки тајни символ. Молимо га да престане масовно да врши непотребне промене. Хвала. — Ничим неизазван (разговор) 12:30, 20. август 2023. (CEST)
replies: text: Ништа се не подразумева што није написано или речено. Не подразумева се да је 1913. година, то је цифра 1913 и може означавати било шта, а посебно је незгодно када се појави на крају реченице. Не видим посебан разлог да реч година може да стоји на местима на којима је аутор чланка одредио да стоји, а на осталим местима на којима је није ставио не сме да стоји него се баш на тим местима подразумева. Уосталом, уколико се цифра подразумева као реч година онда реч година треба уклонити са свих места где се појављује. Filipović Zoran (разговор) 12:40, 20. август 2023. (CEST)
replies: text: : Четвороцифрена цифра са тачком на крају, која почиње бројевима 1 и 9 подразумева се да је година у чланку писца који је живео у 19. и 20. стољећу. Сувисло је додавати реч година на сваки број, јер се из контекста види да је то година, као што се из контекста види у првој реченици у заградима да је датум и година. — Ничим неизазван (разговор) 12:45, 20. август 2023. (CEST)
replies: text: :: Ако је тако онда реч година треба уклинити са свих места, јер се подразумева у смислу периода у којем је писац живео. Да ли се исто подразумева и за цифре које имају тачку иза броја и за цифре које немају тачку иза броја да је у питању година и шта са цифрама које имају зарез иза броја; зар није читљивије иза цифре ставити реч године па она зарез? Мој циљ је био да унапредим чланак по питању јасноће у читању и да га на тај начин повећам у бајтовима. Filipović Zoran (разговор) 12:58, 20. август 2023. (CEST)
replies: text: ::: Запета, колега Зоки, запета, не „зарез”. Нећеш унапредити чланак ако нарокаш бајтове на силу. Ради на квалитету, а не квантитету. Напротив, није читљивије кад свако мало читалац прочита реч година. Мислим да се то зове таутологија, али немој ме држати за рич. — Ничим неизазван (разговор) 13:01, 20. август 2023. (CEST)
replies: text: :::: Схватам! Квалитетнији је чланак када реч година стоји на местима на којима је уредник чланка одредио да треба да стоји, јер поуздано зна да ће на тим местима читачима бити јасно о чему се ради, као што ће читаоцу бити јасно да се ради управо о години на месту на којем није наведено година него само цифра, посебно када је пример са зарезом иза броја 1917, или када је на крају реченице па није јасно да ли је то тачка која означава крај реченице или тачка која означава цифру која подразумева годину, пример 1900.; при чему другим уредницима није дозвољено да уређују чланак и дају свој допринос. Подразумева се да је зарез заправо запета, јер: Запета, зарез или кома је интерпункцијски знак. Толико од мене. Поздрав! Filipović Zoran (разговор) 13:17, 20. август 2023. (CEST)
replies: text: ::::: Колега Зоки, нико ти није оспорио остале доприносе на чланку, већ само непотребно додавање речи година, коју првобитни аутор, колегиница Асена, није желела јер јој је стилски било сувисло. Иначе, у српскоме језику се не удвајају интерпункцијски знаци ко година, већ се брише тачка и оставља се други интерпункцијски знак јер читалац подразумева да ту треба тачка да стоји. — Ничим неизазван (разговор) 13:23, 20. август 2023. (CEST)
replies: text: :::::: Као што си и сам изјавио мени није дозвољено да слободно уређујем овај чланак и дам свој допринос. Толико од мене. Filipović Zoran (разговор) 13:35, 20. август 2023. (CEST)
replies: text: ::::::: Слобода никада није апсолутна. Слобода се ограничава у односу на друге. Ниси слободан да колегиничин рад самовољно слободно преуредиш по твојем облику. Као што нико нема слободу да вандалише. У супротном, и вандализми су слободно уређивање зар не? Твоје измене, осим за те убацивање речи година, сасвим су добре и пожељне и на њих ти нико није замерио. — Ничим неизазван (разговор) 13:39, 20. август 2023. (CEST)
replies: text: :::::::: Здраво људи, океј, морам рећи да нисам очекивала овакву расправу око ове ствари... Могуће да је остало нешто неписмено написано, чланак је већински рађен пре сигурно годину дана, а мање промене сам вршила пре пар када сам га и поставила на статус. Хвала кориснику Зорану на жељи да повећа бајтове на страници и да га унапреди, али морам се сложити са Неизазваним, мислим стварно да се стављање речи "година" није потребна после сваке цифре, чисто кажем због стила, нисам филолог. Хвала свима на коментарима, а Ничим, па где сте ви колега, шта се ради? :)  Асена (разговор) 19:12, 20. август 2023. (CEST)

text: Није неопходно иза последњег броја додавати ријеч година, а превелика употреба једне исте ријечи је погрешна. Ако се година пише у оквиру реченица која се наставља, онда се мора писати и ријеч година како би се ставио зарез и наставила реченица, јер после године увијек мора да се пише тачка. -- Vux33 (разговор) 14:42, 20. август 2023. (CEST)
 Замолићу уредника да се конкретније огласе о стању чланка наше цијењене колегинице и да ли је за статус, што се мене тиче, дефинитивно јесте. И колега Филиповићу, немој стављати дијелове текста масно црним словима како би истакао своје поенте. Ако сви уредници отпочну са таквом праксом, пројекат ће веома брзо бити слабо читљив. Лп. — Садко  (ријечи су вјетар) 12:51, 21. август 2023. (CEST)
 Мишљења сам да је текст солидан, али му треба прерада, првенствено исправљање погрешних наводника ("..." пребацити у „...” и дела писати курзивом а не под наводницима ("Увела ружа", "На онај свет", "Тетка Злата" —> Увела ружа, На онај свет, Тетка Злата)) и после година додати тачку а не зарез („Године 1900, издаје, у часопису Звезда, ...” —> „Године 1900. издаје, у часопису Звезда, ...”). — ‎רוח חיים (разговор) 19:29, 21. август 2023. (CEST)
 Да не заборавим, сегмент Заоставштина бих пребацио прије Дела. Сјећам се да сам у једној историји српске књижевности прије неколико година прочитао опис неколико књига Боре Станковића као врхунских дјела, мајсторске прозе и слично. Треба нам један такав опис историчара књижевности, рецимо професора Јеркова. — Садко  (ријечи су вјетар) 19:52, 21. август 2023. (CEST)
 Имаш моју подршку. Acaalexaca (разговор) 21:23, 22. август 2023. (CEST)
 Чланак садржи велики број нејасноћа које утичу на читљивост, па: не подржавам статус за добар чланак. Зоран Филиповић (разговор) 23:54, 22. август 2023. (CEST)

text: Не дијелим став колеге. Можемо ли конкретније које нејасноће, шта отежава читљивост? Тиме бисмо помогли колегиници на лијеп и конструктиван начин. — Садко  (ријечи су вјетар) 02:02, 23. август 2023. (CEST)
 Док се не среде мртви линкови. --KrleNS (разговор) 06:04, 24. август 2023. (CEST)
replies: text: :@KrleNSМожда би могао бити колегијалан и помоћи колегиници да среди те мртве везе. Реч је о расправи. Шта би требало да се измени и промени, а не одмах користити шаблон против.

text: :Надовезујем се на @Филиповићев коментар, који, по мом мишљењу, делује крајње несмислено. Даје глас против само зато што су предложене ситне исправке од стране корисника Ничим. Штетно је да се на овај начин приступа, јер то може негативно утицати на сарадњу и тимски дух. Колегинице @Асена свака теби част. Не сумњам у твој рад, као и у статус. Наравно, хвала колегама који су ту да помогну и дају конструктивне савете.

text: — Acaalexaca (разговор) 09:08, 24. август 2023. (CEST)
 Генерално подржавам, чланак је добар, али имам једно запажање о коришћењима извора. Цели пасуси су копирани дословно из научног рада Сање Златановић, Књижевно дело Боре Станковића и Врање: идентитетске стратегије, дискурси и праксе. За почетак, прва два пасуса из одељка  су, реч за реч, дословно пренесена из извора. — Ђидо (разговор)

text: Више није проблем, прерадио сам та два пасуса да се избегне плагијат, препричао својим речима. — Ђидо (разговор) 05:11, 29. август 2023. (CEST)
-----
 Стављам чланак на расправу јер су се двојица уредника успротивила. — Ничим неизазван (разговор) 15:33, 24. август 2023. (CEST)
 На основу резултата гласања, проглашавам чланак добрим. Честитке корисници. — Ничим неизазван (разговор) 16:47, 31. август 2023. (CEST)
thread_title:  [[Википедија:Добри чланци/Гласање|Кандидат за добар чланак на расправи]] 

message: Отварам расправу о преименовању чланка у Бора Станковић. 
Писац је генерално познат као Бора Станковић, иако је и Борисав у употреби. Већина институција названа по њему користи име "Бора": 
* ОШ „Бора Станковић” Тибужде
* ОШ „Бора Станковић” Вучје
* ОШ „Бора Станковић” Београд
* Јавна библиотека „Бора Станковић” Врање
* Позориште Бора Станковић
* Гимназија „Бора Станковић” Врање
* Гимназија „Бора Станковић” Ниш
* Гимназија „Бора Станковић” Бор
* Улица Боре Станковића (Врање)
* Корице књига
* Биста у родној кући
* итд.
Наравно, има и контра-примера, као Награда „Борисав Станковић”, али мислим да је Бора много више заступљено.
— Ђидо (разговор) 23:32, 29. август 2023. (CEST)
 Сагласан сам. — Садко  (ријечи су вјетар) 18:17, 31. август 2023. (CEST)
 У оваквом стању је заједница одлучила и то гласањем. Овакав чланак је пре неколико сати заједница изгласала за добар. Против. — Ничим неизазван (разговор) 18:19, 31. август 2023. (CEST)
replies: text: То што је чланак изгласан као добар не значи да не треба га даље унапређивати и чак преименовати, ако постоји консензус. — Ђидо (разговор) 18:38, 31. август 2023. (CEST)
 Апсолутно сам за преименовање. Међутим, има смисла и ово што уредник Ничим неизазван каже, стога пингујем уредницу чланка да се огласи. — ‎רוח חיים (разговор) 20:32, 1. септембар 2023. (CEST)

text: Сагласна сам са тим шта год заједница мисли да је боље. Ја позивам на компромис, да страницу назовемо "Борисав Бора Станковић". Додуше јесте мало дугачко... Али ето предлог :) — Асена (разговор) 11:09, 2. септембар 2023. (CEST)
replies: text: :Не може бити ”Борисав Бора Станковић”, јер никад није зван тако. Или ”Бора Станковић”, или ”Борисав Станковић”. — Ђидо (разговор) 21:57, 4. септембар 2023. (CEST)
thread_title:  Преименовање у [[Бора Станковић]]